Diari Oficial de la Generalitat Valenciana


Sumari del DOGV 8873, del 04-08-2020 (2020/6312)

RESOLUCIÓ de 29 de juliol de 2020, del Servei Territorial de Transports de València, per la qual s'ordenen els procediments de visat d'autoritzacions de transport públic de mercaderies i d'operador de transport (MDPE, MDLE i OT) de la seua competència, a fi d'adequar-los al que disposa el Reial Decret llei 26/2020, de 7 de juliol, de mesures de reactivació econòmica per a fer front a l'impacte de la Covid-19 en els àmbits de transports i habitatge.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8873

Data del DOGV
:   04-08-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6312


Data del document
:   29-07-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports
    * legislació

RESOLUCIÓ de 29 de juliol de 2020, del Servei Territorial de Transports de València, per la qual s'ordenen els procediments de visat d'autoritzacions de transport públic de mercaderies i d'operador de transport (MDPE, MDLE i OT) de la seua competència, a fi d'adequar-los al que disposa el Reial Decret llei 26/2020, de 7 de juliol, de mesures de reactivació econòmica per a fer front a l'impacte de la Covid-19 en els àmbits de transports i habitatge.  
 [2020/6312]  
El passat 8 de juliol es va publicar en el Boletín Oficial del Estado el Reial Decret llei 26/2020, de 7 de juliol, de mesures de reactivació econòmica per a fer front a l'impacte de la Covid-19 en els àmbits de transports i habitatge, en els articles 26 i 27 del qual es recull la modificació del calendari de visat d'autoritzacions de transport i s'estableix un termini extraordinari de rehabilitació per a les autoritzacions que hagen quedat invalidades per no visar durant l'any 2020. Com a complement a la norma esmentada, la Direcció General de Transport Terrestre va dictar la Resolució de Coordinació 1/2020, de 8 de juliol de 2020, en la qual s'han establit els criteris per a la tramitació del procediment de visat d'autoritzacions de transport públic de mercaderies i d'operador de transport durant els anys 2020 i 2021.  
En aplicació del que s'ha exposat anteriorment, la cap del Servei Territorial de Transports de València, en virtut de les competències que li atorga l'apartat 2n de l'article 20 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració de Territori, acorda:  
  
Primer  
Ampliar el termini establit en les resolucions estimatòries de visat efectuades l'any 2020, en les quals es va consignar com a data del pròxim visat l'any 2022, i s'haurà de modificar l'any consignat de pròxim visat i substituir-lo per 2023.  
  
Segon  
Impulsar els procediments de visat que estiguen oberts en haver-se donat la conformitat per a la tramitació de les autoritzacions MDPE, MDLE i OT a través de la seu electrònica del Ministeri de Transport, Mobilitat i Agenda Urbana, i requerir les empreses interessades o els seus representants perquè opten per:  
a) Continuar la tramitació de visat en el present any, per a això, hauran de manifestar, de manera expressa, la seua conformitat a visar en 2020 mitjançant escrit que s'incorporarà al mateix expedient, i la data límit de presentació serà l'últim dia hàbil d'agost de 2020. Per a la incorporació d'aquest escrit de conformitat amb l'expedient s'haurà d'utilitzar l'opció «Esmenar / Adjuntar documentació» de l'aplicació per a la «Gestió d'Autoritzacions de Transport Interior», amb la qual es va presentar la conformitat per a tramitar el visat, disponible en l'adreça:  
https://sede.fomento.gob.es/transporte-nacional  
b) Posposar el visat de les seues autoritzacions per a l'any 2021 en el mes que li correspon visar segons prescriu la Resolució de 3 de desembre de 2018, de la Direcció General de Transport Terrestre, i mantindre la seua validesa fins al referit mes del 2021. Per a això, podrà manifestar la seua pretensió per escrit el qual s'incorporarà al mateix expedient amb data límit de presentació fins a l'últim dia hàbil d'agost de 2020. Així mateix, s'entendrà que opta per posposar el visat, si no es presenta cap escrit abans de la data límit que estableix la Resolució de Coordinació 1/2020 de la DGTT de 8 de juliol de 2020.  
  
  
Tercer  
Declarar caducats els procediments de visat oberts en 2020 el visat dels quals es pospose a 2021 segons estableix l'apartat 2.b de la present resolució, i es procedirà al seu arxivament sense més tràmit.  
  
Contra la present resolució, que no esgota la via administrativa, es podrà interposar recurs d'alçada davant la directora general d'Obres Públiques, Transport i Mobilitat Sostenible en el termini d'un mes, comptador des de l'endemà de la seua publicació, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que siga utilitzada qualsevol altra via d'impugnació que es considere oportuna.  
  
València, 29 de juliol de 2020.- La cap del Servei Territorial de Transports de València: Aida González-Fleitas de la Serna.